Verket 13 (Moss)

Verket 13 er et kulturminne i Moss. Gaten Verket ble bygd mellom 1730-1760 tallet under Barokken. De fleste av husene i gaten ble bygget av biprodukter som slaggstein fra jernverket, men flere av de har blitt renovert i nyere tid. På 1700-tallet var husene typiske arbeidsboliger, hvor de som arbeidet på Moss Jernverk bodde. Dette jernverket ble grunnlagt i 1704 og var lenge byens største bedrift. På den tiden inneholdt husene kun ett rom, kjøkken og utedo. På 1800-tallet ble jernverksdelen lagt ned og kjøpt opp av Momme Peterson, og det ble da gjort om til emballasjefabrikken M. Peterson & Søn AS. Verket 13 har en etasje som består av to leiligheter, 13a og 13b. Verket 13a/b har en felles bakhage med noe som ligner en bod, men som trolig ble brukt til utedo tidligere. På utsiden er huset malt rødt og bygget i tre, i likhet med resten av husene på Verket. Husene har lav takhøyde og er ganske enkle i utseende. Beboere Folketellingen i 1865 John Arnesen, født 1794. Jernverksarbeider. Berte Marie Hansdatter, født 1794. Alette Mathea Nilsdatter, født 1849. Deres tjenestepike. I 1865 var John og Berte Marie 72 år gamle, og hadde derfor ingen barn boende hjemme. Siden folketellingen forteller at de hadde en tjenestepike, kan man anta at de er en velstående familie. De fikk 1 barn i 1836, Maren Johanne. Hun giftet seg i 1858 med Ole Villadsen, og det er derfor naturlig at hun også flyttet ut da. I 1871 er John Arnesen oppført som pårørende for Berte Marie i ministerialboka. Folketellingen i 1891 Kristian Syversen, født 1835. Arbeidet på dampskip. Karen Syversen, født 1840. Barn: Syver Gustav Kristiansen, født 1881 og Kristian Kristiansen, født 1884. Tjenestepike: Maren Malene Kristiansen, født 1873. Folketellingen i 1900 Johannes Johannesen, født 1841. Underholdt av fattigvesenet, tidligere sagarbeider. Karen Nicoline Johannesen, født 1849. Barn: Oskar (født 1880), Paulus (født 1887), Karl (født 1888) og Silas (født 1892) Folketellingen i 1930 Jørgen Hermansen, født 1865. Tomtearbeider hos M.Peterson & Søn. Barn: Ragnhild (født 1904) og Randi (født 1905). Referanser